
1. Pasūtītājs

Valsts zinātniskais institūts “Nacionālais pētniecības un inovāciju institūts” (turpmāk – Pasūtītājs);
Reģistrācijas numurs: 40900041720
Nodokļu maksātāja reģ. Nr. LV 40900041720
Juridiskā adrese: Aizkraukles iela 21, Rīga, LV-1006, Latvija

Piegādes (izpildes) adrese 1: Rātsupītes iela 1 k-1, Rīga, LV-1067, Latvija

Piegādes (izpildes) adrese 2: Aizkraukles iela 21, Rīga, LV-1006, Latvija
Kontaktpersona: Oskars Zvejnieks, oskars.zvejnieks@niri.lv
2. Finansējuma avots 

Iepirkums tiek finansēts no zinātnisko projektu līdzekļiem, tostarp (bet ne tikai) no Eiropas Komisijas programmu, Eiropas Sociālais fonds Plus, Eiropas Reģionālās attīstības fonda, Valsts pētījumu programmu, Fundamentālo un lietišķo pētījumu projekti, kā arī citu finanšu instrumentu finansētajiem projektiem.
3. Iepirkums priekšmets

3.1. Iepirkuma priekšmets ir ar nākamās paaudzes sekvencēšanas iekārtām savietojamu paraugu sagatavošanas un sekvencēšanas reaģentu, materiālu, un saistītās programmatūras un analīzes pakalpojumu iegāde atbilstoši specifikācijai (sk. 2. pielikums).
3.2. Iepirkums CPV kods: 33694000-1 (Diagnostiskie reaģenti), 73000000-2 (Pētniecības un izstrādes pakalpojumi un saistītie konsultāciju pakalpojumi), 33696000-5 (Reaģenti un kontrastvielas), 72268000-1 (Programmatūras piegādes pakalpojumi).
3.3. Ja tehniskajā specifikācijā vai citos iepirkuma dokumentos ir minēts konkrēts preču zīmols, patents, standarts, preču kataloga numurs, ražotājs vai specifiska izcelsme, tas ir uzskatāms par norādi ar piezīmi "vai ekvivalents". Pretendents ir tiesīgs piedāvāt ekvivalentus produktus, kas pilnībā nodrošina Pasūtītāja prasītās tehniskās, funkcionālās un kvalitatīvās īpašības. Ja tiek piedāvāts ekvivalents produkts, Pretendenta pienākums ir savā piedāvājumā iekļaut skaidrus un nepārprotamus ražotāja tehniskās dokumentācijas pierādījumus par piedāvātā produkta ekvivalenci.
3.4. Iepirkums sastāv no 1 (vienas) daļas, kurā ir vairākas pozīcijas. Pretendents drīkst iesniegt piedāvājumu par katru pozīciju atsevišķi. Vērtēta tiks katra pozīcija atsevišķi.

3.5. Finanšu piedāvājumā norādītajās cenās jābūt iekļautām visām izmaksām un izdevumiem, kas saistīti ar iepirkuma priekšmeta pilnīgu un kvalitatīvu realizāciju, (preču piegādi, transportēšanu, nodokļiem un nodevām, izņemot pievienotās vērtības nodokli (turpmāk – PVN), un jebkuriem citiem blakus izdevumiem). Papildu izmaksas līguma izpildes laikā netiks pieļautas. 
Papildus produkti

3.6. Vispārīgās vienošanās ietvaros un tās darbības laikā Pasūtītājs ir tiesīgs papildus iegādāties preces, kas nav sākotnēji iekļautas Tehniskajā specifikācijā (turpmāk – Papildu produkti), ar nosacījumu, ka šo produktu kopējā vērtība nepārsniedz 20% no kopējās maksimālās līgumcenas (2 000 000 EUR). Šādu produktu kopējā vērtība var būt līdz 400 000,00 EUR (četri simti tūkstoši eiro, 00 centi) bez PVN, un šī summa ir iekļauta kopējā maksimālajā līgumcenā.

3.7. Papildu produktiem ir jābūt funkcionāli līdzīgiem šī iepirkuma priekšmetā norādītajiem produktiem.

3.8. Papildus produktu iegādes kārtība:

3.8.1. Pasūtītājs visiem Vispārīgās vienošanās dalībniekiem uz to norādītajām elektroniskā pasta adresēm nosūta uzaicinājumu iesniegt finanšu piedāvājumu. Uzaicinājumā ietver nepieciešamo Papildu produktu aprakstu un daudzumu. Vispārīgās vienošanās dalībnieki iesniedz Pasūtītājam cenu piedāvājumus 2 (divu) darba dienu laikā no Pasūtītāja uzaicinājuma nosūtīšanas dienas.. 
3.8.2. Piedāvājumi jāiesniedz elektroniski, nosūtot piedāvājumu uz Pasūtītāja e-pasta adresi, no kuras nosūtīts uzaicinājums (vai uzaicinājumā norādīto e-pasta adresi).
3.8.3. Cenu piedāvājuma izvēles kritērijs ir zemākā cena starp nolikuma prasībām atbilstošajiem piedāvājumiem. Pasūtītājam ir tiesības pieņemt lēmumu par cenu aptaujas
izbeigšanu, neveicot pasūtījumu.

3.8.4. Vispārīgās vienošanās ietvaros atsevišķu papildu vienošanos slēgšana tiek aizstāta ar Pasūtītāja nosūtītu pasūtījumu. Pasūtītāja pasūtījums ir Līdzēju saistību apstiprinājums, kas nosaka Pasūtītāja tiesības veikt preču iegādi cenu aptaujas ietvaros un pienākumu veikt samaksu par tiesiski un kvalitatīvi veiktu piegādi, kā arī Izpildītāja pienākumu piegādāt produktus šī pasūtījuma ietvaros un tiesības pieprasīt samaksu par veikto piegādi Vispārīgajā vienošanā noteiktajā kārtībā un termiņos. 
4. Vispārīgās vienošanās izpildes laiks, vieta un slēgšanas kārtība
4.1. Iepirkuma rezultātā paredzēts noslēgt vispārīgo vienošanos (skat. 3. pielikumu “Vispārīgā vienošanās”) par preču piegādi uz 24 (divdesmit četriem) mēnešiem no tās spēkā stāšanās dienas. Līdzējiem savstarpēji vienojoties, vispārīgās vienošanās darbības termiņu var pagarināt vēl uz laiku līdz 12 (divpadsmit) mēnešiem, nepārsniedzot kopējo maksimālo vispārīgās vienošanās cenu.
4.2. Preču piegāde jāveic uz Pasūtītāja norādītajām adresēm: Rātsupītes ielā 1 k-1, Rīgā, vai Aizkraukles ielā 21, Rīgā, atbilstoši Vispārīgās vienošanās nosacījumiem. Piegādes jāveic ne ilgāk kā 9 (deviņu) kalendāro nedēļu laikā no pasūtījuma dienas.
4.3. Samaksa tiek veikta tikai par faktiski piegādātām un Pasūtītāja pieņemtajām precēm. Avansa maksājumi nav paredzēti.
4.4. Preču pasūtījumi tiks veikti atbilstoši Pasūtītāja faktiskajām vajadzībām un finanšu līdzekļu iespējām. Pasūtītājs negarantē noteiktu pasūtījumu apjomu vai kopējās maksimālās Vispārīgās vienošanās cenas pilnīgu apguvi tās darbības laikā.
4.5. Vispārīgo vienošanos paredzēts slēgt ar 2 (diviem) pretendentiem, kuri būs piedāvājuši Tehniskajai specifikācijai (2. pielikums) atbilstošas preces par zemāko un nākamo zemāko cenu:
4.5.1. par iepirkuma uzvarētāju (1. vietas ieguvēju) tiks atzīts pretendents, kurš būs piedāvājis zemāko vērtējamo cenu. Pasūtījumus par Tehniskajā specifikācijā iekļautajām precēm Pasūtītājs veic no šī Pretendenta.

4.5.2 otrs Vispārīgās vienošanās dalībnieks (2. vietas ieguvējs) pasūtījumu par Tehniskajā specifikācijā iekļautajām precēm saņem tikai tad, ja 1. vietas ieguvējs nespēj preces piegādāt Vispārīgajā vienošanā noteiktajā termiņā vai piegādā specifikācijai un vienošanās nosacījumiem neatbilstošas (nekvalitatīvas) preces. Pasūtījumu veikšanas kārtību nosaka Vispārīgās vienošanās projekts (3. pielikums).

4.6. ja Vispārīgās vienošanās darbības laikā rodas nepieciešamība iegādāties Papildu produktus, uzaicinājumu piedalīties cenu aptaujā atbilstoši nolikuma 3.8. punktam saņem abi Vispārīgās vienošanās dalībnieki.
5. Iepirkuma nolikuma saņemšana

5.1. Nolikums un tā pielikumi, kas ir Nolikuma neatņemama sastāvdaļa, kā arī grozījumi Nolikumā un papildu informācija (atbildes uz ieinteresēto piegādātāju jautājumiem), ja tādi tiks veikti vai sniegti, ir brīvi un tieši elektroniski pieejami Elektronisko iepirkumu sistēmas (turpmāk – EIS) e-konkursu apakšsistēmā, Pasūtītāja pircēja profilā: https://www.eis.gov.lv/EKEIS/Supplier/Organizer/29605.

5.2. Ja ieinteresētais piegādātājs laikus ir pieprasījis papildu informāciju par Nolikumu, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms šī Nolikuma 6.1. punktā noteiktā piedāvājumu iesniegšanas termiņa beigām.

5.3. Pasūtītājs un ieinteresētie piegādātāji ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus.
5.4. Paziņojumus par Nolikuma grozījumiem un citu papildu informāciju ieinteresētās personas, kuras EIS ir reģistrējušās kā konkrētā e-konkursa dalībnieki, saņem uz savām norādītajām e-pasta adresēm.
6. Piedāvājuma iesniegšanas un atvēršanas kārtība

6.1. Piedāvājumi iesniedzami līdz 2026. gada 2. septembrī* plkst. 900, Valsts digitālās attīstības aģentūras uzturētajā EIS e-konkursu apakšsistēmā, Pasūtītāja profilā: (https://www.eis.gov.lv/EKEIS/Supplier/Organizer/29605).

* Piezīme: Piedāvājumu iesniegšanas termiņu skatīt arī EIS e-konkursu apakšsistēmā. Ja rodas pretrunas starp šajā Nolikumā minēto datumu un EIS e-konkursu apakšsistēmā norādīto termiņu, par prioritāru un saistošu tiek atzīts EIS e-konkursu apakšsistēmā norādītais piedāvājumu iesniegšanas termiņš.

6.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un, neatkarīgi no iesniegšanas iemesla vai veida, netiks izskatīti un vērtēti.
6.3. Iesniegtie piedāvājumi elektroniski tiks atvērti 2026. gada 2. septembrī*, plkst. 1300 piedāvājumu atvēršanas procesam var sekot līdzi tiešsaistes režīmā Pasūtītāja profilā: https://www.eis.gov.lv/EKEIS/Supplier/Organizer/29605.

* Piezīme: Piedāvājumu atvēršanas termiņu skatīt arī EIS e-konkursu apakšsistēmā. Ja rodas pretrunas starp šajā Nolikumā minēto datumu un EIS e-konkursu apakšsistēmā norādīto termiņu, par prioritāru un saistošu tiek atzīts EIS e-konkursu apakšsistēmā norādītais piedāvājumu atvēršanas termiņš.
6.4. Pretendents var iesniegt tikai vienu piedāvājuma variantu. Ja Pretendents būs iesniedzis vairākus piedāvājuma variantus, iepirkuma komisija neizskatīs nevienu no tiem.
6.5. Iesniegto piedāvājumu Pretendents var grozīt, papildināt vai atsaukt tikai līdz piedāvājumu iesniegšanas termiņa beigām. Piedāvājuma grozījumi, papildinājumi vai atsaukums ir iesniedzams tikai elektroniski, izmantojot Elektronisko iepirkumu sistēmas e-konkursu apakšsistēmu.
7. Piedāvājuma noformējuma un atbilstības prasības

7.1. Piedāvājums jāiesniedz elektroniski EIS e-konkursu apakšsistēmā, izmantojot vienu no šādām Pretendenta izvēles iespējām:

7.1.1. aizpildot sistēmas e-konkursu apakšsistēmā konkrētā iepirkuma sadaļā ievietotās formas (tiešsaistes rīkus);

7.1.2. sagatavojot elektroniskos dokumentus ārpus EIS e-konkursu apakšsistēmas un augšupielādējot attiecīgajās vietnēs aizpildītas formas (piemēram, PDF formātā), tostarp ar formā integrētajiem failiem. Šādā gadījumā Pretendents ir pilnībā atbildīgs par augšupielādēto formu un failu satura atbilstību Nolikuma prasībām un formu paraugiem;

7.1.3. ja Pretendents izmanto ārējus datu šifrēšanas rīkus un aizsargā piedāvājumu ar elektronisku atslēgu vai paroli, Pretendents ir pilnībā atbildīgs par dokumentu savlaicīgu atvēršanas un nolasīšanas iespēju nodrošināšanu iepirkuma komisijai (tostarp derīgas paroles vai atslēgas iesniegšanu tūlīt pēc piedāvājumu iesniegšanas termiņa beigām). Ja dokumentus nav iespējams atvērt un nolasīt, piedāvājums netiek izskatīts.

7.2. Sagatavojot un iesniedzot piedāvājumu, Pretendents ievēro šādus nosacījumus:

7.2.1. pieteikuma veidlapa, tehniskais un finanšu piedāvājums jāaizpilda elektroniski, atsevišķos failos, kas sagatavoti ar Microsoft Office (vai saderīgas programmatūras) rīkiem un ir viegli nolasāmā formātā.

7.2.2. iesniedzot piedāvājumu, Pretendents to paraksta ar drošu elektronisko parakstu, kas satur laika zīmogu, vai ar EIS piedāvāto elektronisko parakstu. Piedāvājumu (pieteikumu) paraksta Pretendenta pārstāvēt tiesīgā persona. Ja pārstāvības pamats nav Pretendenta statūti, piedāvājumam pievieno pārstāvības tiesības apliecinošu dokumentu (piemēram, pilnvaru); 
7.2.3. citus piedāvājumā iekļautos dokumentus Pretendents pēc saviem ieskatiem ir tiesīgs parakstīt ar EIS piedāvāto elektronisko parakstu vai ar drošu elektronisko parakstu.

7.2.4. piedāvājums jāsagatavo un jāiesniedz latviešu vai angļu valodā. Ja kāds no piedāvājumā iekļautajiem dokumentiem vai kvalitāti apliecinājumiem (piemēram, sertifikāti, preču apraksti) tiek iesniegts citā svešvalodā, tam pievieno Pretendenta apliecinātu tulkojumu latviešu vai angļu valodā.
7.2.5. ja Pretendents iesniedz dokumentu kopijas, tās apliecina atbilstoši Dokumentu juridiskā spēka likumam. Ja Pasūtītājam rodas pamatotas šaubas par iesniegtā dokumenta kopijas autentiskumu, tas Publisko iepirkumu likuma 37. panta piektās daļas kārtībā ir tiesīgs pieprasīt, lai Pretendents uzrāda dokumenta oriģinālu vai iesniedz apliecinātu kopiju.

7.2.6. informāciju, kas ir komercnoslēpums atbilstoši Komerclikuma 19. pantam vai ir uzskatāma par konfidenciālu, Pretendents skaidri norāda savā piedāvājumā. Par komercnoslēpumu vai konfidenciālu informāciju nevar noteikt tādu informāciju, kas saskaņā ar Publisko iepirkumu likumu ir vispārpieejama.

7.2.7. iesniedzot piedāvājumu, Pretendents pilnībā un bez iebildumiem atzīst visus Nolikumā un tā pielikumos (tostarp EIS e-konkursu apakšsistēmā ievietotajās formās) ietvertos nosacījumus.

7.2.8. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve tajā ietvertajai informācijai (faili nedrīkst saturēt datorvīrusus un citas kaitīgas programmatūras). Ja piedāvājuma faili ir šifrēti, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniskā atslēga un parole dokumentu atvēršanai. Ja dokumentus nav iespējams atvērt vai tie satur kaitīgu programmatūru, piedāvājums netiek izskatīts.

8. Prasības pretendentiem un pretendentu izslēgšanas nosacījumi
8.1. Iepirkuma komisija izslēdz Pretendentu no turpmākās dalības iepirkuma procedūrā, ja tas atbilst kādam no Publisko iepirkumu likuma 42. panta otrajā daļā noteiktajiem izslēgšanas gadījumiem (izņemot Publisko iepirkumu likuma 42. panta otrās daļas 8. un 9. punktu, un netiek pārbaudīts attiecībā pret Publisko iepirkumu likuma 42.panta trešās daļas 4. un 5. punktā minētajām personām.
8.2. Nolikuma 8.1. apakšpunktā minēto izslēgšanas nosacījumu pārbaudes kārtību, atbilstības nosacījumus un iesniedzamos pierādījumus nosaka Publisko iepirkumu likuma 42. pants.
8.3. Iepirkuma komisija izvērtē, vai piedāvājums nav nepamatoti lēts. Ja iepirkuma komisija konstatē, ka piedāvājums varētu būt nepamatoti lēts, tā pirms iespējamās piedāvājuma noraidīšanas pieprasa Pretendentam detalizētu paskaidrojumu par būtiskajiem piedāvājuma nosacījumiem un cenu veidošanos.

8.4. Ja nepieciešams izvērtēt pretendenta darba ņēmēju vidējās stundas tarifa likmes profesiju grupās un Valsts ieņēmumu dienesta apkopotos datus par darba ņēmēju vidējām stundas tarifa likmēm profesiju grupās, iepirkuma komisija iegūst no Valsts ieņēmumu dienesta, izmantojot Ministru kabineta noteikto informācijas sistēmu. Iepirkuma komisija ir tiesīga saņemt minēto informāciju no Valsts ieņēmumu dienesta, neprasot Pretendenta un tā piedāvājumā norādīto apakšuzņēmēju piekrišanu..
8.5. Uzticamības nodrošināšanai iesniegto pierādījumu vērtēšana (iesniedzams pēc pretendenta izvēles)
Atbilstoši Publisko iepirkumu likuma 43.pantam.

8.6. Eiropas vienotais iepirkuma procedūras dokuments (iesniedzams pēc pretendenta izvēles)
(1) Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir EUR 10 000. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

(2) Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

(3) Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

(4) Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Veidlapas paraugs pieejams EIS tīmekļa vietnē (espd.eis.gov.lv).

	8.7.2. Pretendents iepazinies ar Konkursa nosacījumiem un apņemas izpildīt iepirkuma līgumā noteiktos nosacījumus.
	8.8.2. Pieteikums dalībai Konkursā, kas noformēts atbilstoši Nolikuma 1.pielikumam.

	8.7.3. Pretendents nav ārzonā reģistrēta juridiskā persona vai personu apvienība.
	8.8.3. a) Ja pretendents ir reģistrēts Latvijā, par reģistrācijas faktu Pasūtītājs pārliecināsies Uzņēmumu reģistra tīmekļa vietnē www.ur.gov.lv.

Ja pretendents nav reģistrēts Uzņēmumu reģistrā, pretendents iesniedz reģistrācijas iestādes, kurā tas reģistrēts, apliecību vai izdruku no attiecīgā reģistra vai norāda kompetentas iestādes uzturētu, publisku datubāzi, kurā iespējams konstatēt attiecīgā pretendenta reģistrācijas faktu.
b) Ja Pretendents ir reģistrēts ārvalstīs, tam jāiesniedz attiecīgās ārvalsts kompetentās iestādes izdots reģistrācijas dokuments, kas apliecina, ka pretendents ir reģistrēts atbilstoši attiecīgās ārvalsts normatīvo aktu prasībām.


9. Piedāvājuma noformējuma pārbaude, pretendentu atlase un piedāvājumu atbilstības pārbaude

9.1. Iepirkuma komisija pārbauda piedāvājuma noformējuma atbilstību šā Nolikuma 7. punktā noteiktajām noformējuma prasībām. 

9.2. Iepirkuma komisija izvērtē pretendentu kvalifikācijas atbilstību šā Nolikuma 8. punktā noteiktajām pretendentu atlases un kvalifikācijas prasībām.

9.3. Iepirkuma komisija pārbauda piedāvājuma atbilstību šā Nolikuma 8. punktā noteiktajām piedāvājumu atbilstības prasībām
9.4. Piedāvājumu izvērtēšanas, pretendentu atlases un izslēgšanas nosacījumu pārbaudes secību un kārtību nosaka Publisko iepirkumu likuma 41. un 42. pants.

9.5. Pretendenta vai tā piedāvājuma neatbilstība Publisko iepirkumu likuma, uz tā pamata izdoto normatīvo aktu vai šā Nolikuma prasībām, kā arī Nolikumā pieprasītās informācijas vai dokumentu neiesniegšana ir pamats pretendenta izslēgšanai no turpmākās dalības iepirkuma procedūrā vai tā piedāvājuma noraidīšanai.

10.  Piedāvājuma vērtēšanas kritēriji

10.1. Saimnieciski visizdevīgākais piedāvājums, kā vērtēšanas kritēriju izmantojot zemāko vērtējamo cenu.

10.1.1. Finanšu piedāvājuma vērtējamā cena tiek noteikta kā katra produktu cena. Saskaņā ar Nolikuma 4.6. punktu par iepirkuma procedūras 1. vietas ieguvēju tiek atzīts pretendents, kurš piedāvājis viszemāko cenu, bet par 2. vietas ieguvēju – pretendents, kurš piedāvājis nākamo zemāko cenu. Ar abiem pretendentiem tiek slēgta vispārīgā vienošanās atbilstoši Nolikuma 4.6. punkta nosacījumiem.
10.1.2. Ja diviem vai vairākiem pretendentiem ir konstatēta pilnīgi vienāda kopējā finanšu piedāvājuma cena, kas ietekmē vietu sadalījumu (nosakot 1. un 2. vietas ieguvēju), iepirkuma komisija augstāku vietu piešķir tam pretendentam, kurš piedāvājis īsāku produktu piegādes termiņu saskaņā ar pieteikumā (Nolikuma 1. pielikuma 6. punkts) norādīto informāciju.

10.1.3. Ja pēc Nolikuma 10.1.2. apakšpunkta piemērošanas pretendentu piedāvājumi joprojām ir vienādi, iepirkuma komisija augstāku vietu piešķir pretendentam, kurš ir sociālais uzņēmums. Lai pretendētu uz šo priekšrocību, Pretendentam piedāvājumā ir jānorāda, ka tas ir sociālais uzņēmums.
10.1.4. Ja, piemērojot gan Nolikuma 10.1.1. gan 10.1.2., gan 10.1.3. apakšpunktā noteiktos izšķirošos kritērijus, Pretendentu rezultāti joprojām ir vienādi, Vispārīgās vienošanās slēgšanas tiesības tiek piešķirtas visiem šiem Pretendentiem, pārsniedzot kopējo 2 (divu) vispārīgās vienošanās dalībnieku skaitu.
11. Citi noteikumi

11.1. Nolikumā minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu un prasībām kopumā.

11.2. Ja izraudzītais pretendents vispārīgo vienošanos/iepirkumu līgumu nenoslēdz 5 (piecu) darba dienu laikā no Pasūtītāja uzaicinājuma nosūtīšanas dienas, iepirkuma komisijai ir tiesības uzskatīt, ka pretendents ir atteicies slēgt vispārīgo vienošanos/iepirkumu līgumu.

11.3. Pretendents pieteikumā dalībai konkursā norāda, vai tā piedāvājumā iekļautā informācija ir komercnoslēpums, konkrēti norādot, kuri dokumenti vai to daļas satur komercnoslēpumu, un tiesisko pamatojumu tam.

11.4. Ja piedāvājumu iesniegusi piegādātāju apvienība, tad piegādātāju apvienībai, ar kuru pieņemts lēmums slēgt iepirkumu līgumu/vispārīgo vienošanos, pēc savas izvēles ir jāizveidojas atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu un attiecīgais dokuments jāiesniedz Pasūtītājam 5 (piecu) darba dienu laikā no dienas, kad atbilstoši Publisko iepirkumu likumam var tikt slēgta vispārīgā vienošanās/ iepirkumu līgums.

11.5. Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā norāda personu, kura pārstāv piegādātāju apvienību konkursā, kā arī katras personas atbildības apjomu un izpildāmo daļu.

11.6. Pasūtītājs un pretendenti vadās pēc normatīvo aktu regulējuma. Jebkurš nosacījums, kas nav minēts Nolikumā, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam. Jebkurš Nolikumā minētais nosacījums, kas ir pretrunā Publisko iepirkumu likumam vai uz tā pamata izdotajiem normatīvajiem aktiem, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam.
11.7. Izziņas un citus dokumentus, kurus Publisko iepirkumu likumā noteiktajos gadījumos izsniedz ārvalstu kompetentās institūcijas pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

11.8. Iepirkumu komisijai ir tiesības pieprasīt, lai Pretendents izskaidro vai precizē savā piedāvājumā iekļauto informāciju vai dokumentus, ja tas nepieciešams piedāvājuma noformējuma pārbaudei, pretendentu atlasei, tehniskā un finanšu piedāvājuma atbilstības pārbaudei, kā arī piedāvājumu novērtēšanai.

11.9. Ja konstatēti Elektroniskās iepirkumu sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, t.sk., ja attiecināms arī par šo iepirkuma procedūru, ja piedāvājumu iesniegšanas termiņš pārcelts arī šai iepirkuma procedūrai. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
11.10. Piedāvājumu izvērtēšanas un vispārīgās vienošanās/ iepirkuma līguma izpildes laikā tiek piemēroti Eiropas Komisijas Padomes Regulas (ES) 22/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteiktais.
11.11. Iepirkuma ietvaros noslēdzamā  vispārīgā vienošanās/ iepirkuma līgums var tikt parakstīta arī angļu valodā.
12. Iepirkumu komisija.

12.1. Direktora rīkojums Nr.1.1.7/2026P/7 (08.05.2026.) un 1.1.7/2026/13 (14.07.2026.).
12.2. Iepirkuma komisijas darbs un tās attiecības ar pretendentu tiek organizētas saskaņā ar Publisko iepirkumu likumu un attiecīgajiem Ministru kabineta noteikumiem. 

1.pielikums

Pieteikuma vēstule dalībai atklātā konkursā
,,Ar nākamās paaudzes sekvencēšanas iekārtām savietojamu reaģentu, programmatūras, analīzes pakalpojumu un materiālu iegāde”

	________________________________________
/Pretendenta nosaukums/

__________________________

                  /Datums/
	Nacionālā pētniecības un inovāciju institūta

Iepirkuma komisijai


Līdz ar pieteikuma un tam pievienoto dokumentu iesniegšanu, piesaku pretendenta:

___________________________________________________ (turpmāk tekstā - Pretendents)

/nosaukums/
dalību atklātā konkursā “Ar nākamās paaudzes sekvencēšanas iekārtām savietojamu reaģentu, programmatūras, analīzes pakalpojumu un materiālu iegāde”, iepirkuma id. Nr. NIRI 2026/11 (turpmāk tekstā - Konkurss) un Pretendenta vārdā:
1) piedāvājam piegādāt Nacionālajam pētniecības un inovāciju institūtam preces, ievērojot Nolikuma noteikumus un saskaņā ar iesniegto piedāvājumu, tostarp tehnisko un finanšu piedāvājumu;

2) apliecinu, ka visas piedāvājumam pievienotās dokumentu kopijas un elektroniskie dokumenti ir pareizi;

3) apliecinu, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;

4) apliecinu, ka gadījumā, ja mūsu piedāvājums tiks atzīts par vienu no Konkursa rezultātā izraudzītajiem piedāvājumiem, esam gatavi slēgt iepirkuma līgumu atbilstoši Nolikumam pievienotā iepirkuma līguma projekta noteikumiem, uzņemties un pildīt visas tajā noteiktās saistības.

5) apliecinu, ka attiecībā uz Pretendentu neattiecas neviens no Publisko iepirkumu likuma 42.panta otrajā daļā noteiktajiem pretendnetu izslēgšanas iemesliem (netiek piemērots PIL 42.panta otrās daļas 8 un 9.punkts).

6) Ja saskaņā ar Nolikuma 10.1.2. apakšpunktu diviem vai vairākiem pretendentiem ir konstatēta pilnīgi vienāda kopējā finanšu piedāvājuma cena, kas ietekmē vietu sadalījumu (nosakot 1. un 2. vietas ieguvēju), apliecinām, ka mūsu piedāvāto produktu piegādes termiņš šādā gadījumā ir _______ (norādīt nedēļu skaitu, ne vairāk kā 8 nedēļas) (Ja netiks norādīts cits termiņš, tiek uzskatīts, ka piedāvātais produktu piegādes termiņš ir 8 (astoņas) nedēļas).
7) Apliecinu, ka attiecībā uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas saskaņā ar Starptautisko un Latvijas Republikas nacionālo sankciju likumu liedz slēgt vispārīgo vienošanos un izpildīt iepirkuma līgumu.

8) Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.): 

Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro;

Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; 

Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

Ņemot vērā to, ka Pasūtītājam paziņojumā par iepirkuma procedūras rezultātiem vai paziņojumā par vispārīgās vienošanās slēgšanu ir jānorāda informācija par to, vai piedāvājumu ir iesnieguši un vai tiesības slēgt vispārīgo vienošanos ir piešķirtas mazajiem vai vidējiem uzņēmumiem, norādām, ka Pretendents atbilst šādam uzņēmuma statusam:
__________ uzņēmums (norāda: mikro, mazais, vidējais vai cits uzņēmums saskaņā ar Eiropas Komisijas ieteikuma kritērijiem).
Vispārēja informācija par Pretendentu: (aizpildāmas visas iedaļas)
	1.
	Pretendenta nosaukums
	

	2.
	Reģistrācijas Nr.
	

	3.
	Nod. maks. reģistrācijas Nr.
	

	4.
	Juridiskā adrese, pasta indekss
	

	5.
	Faktiskā adrese, pasta indekss
	

	6.
	Bankas konta Nr.
	

	7.
	Bankas kods
	

	8
	Bankas nosaukums
	

	9.
	Kontaktpersona
	

	10.
	Tālruņa Nr.
	

	11.
	E-pasta adrese sarakstei iepirkuma jautājumos
	

	12.
	E-pasta adrese līguma paziņojumiem
	

	13.
	Pretendenta paraksttiesīgās personas vārds, uzvārds, amats, pārstāvības pamats (līguma slēgšanai)
	


Papildus pretendents norāda

(1) Piesaistītie apakšuzņēmēji (t.sk. apakšuzņēmēju apakšuzņēmēji), kuru veicamo darbu apjoms Līguma izpildē sastāda vismaz 10 000 EUR (bez PVN) (ja attiecināms):
	N.

p.

k.
	Apakšuzņēmēja nosaukums, reģistrācijas numurs, reģistrācijas valsts*

(par ārvalstīs reģistrētu apakšuzņēmēju, papildus norāda tā valdes vai padomes locekļus, pārstāvēttiesīgās personas, prokūristi vai personas, kuras ir pilnvarotas pārstāvēt pretendentu darbībās, kas saistītas ar filiāli)
	Izpildei nododamie darbi
	Izpildei nododamo darbu vērtība (EUR bez PVN)
	Apakšuzņēmēja atbilstība MVU statusam

(jā/ nē)

	
	
	
	
	

	
	
	
	
	


(2) Informācija par uzņēmējiem, uz kuru saimnieciskajām un finansiālajām iespējām vai tehniskajām un profesionālajām iespējām Pretendents balstās (ja attiecināms): 
	N.

p.

k.
	Piesaistītā uzņēmēja nosaukums, reģistrācijas numurs, reģistrācijas valsts

(par ārvalstīs reģistrētu personu, uz kuras pējām balstās pretendents, papildus norāda tā valdes vai padomes locekļus, pārstāvēttiesīgās personas, prokūristi vai personas, kuras ir pilnvarotas pārstāvēt pretendentu darbībās, kas saistītas ar filiāli)
	Prasības, kuru izpildē Pretendents balstās uz šo Uzņēmēju 

	
	
	

	
	
	


(3) Informācija par personālsabiedrības biedriem, ja pretendents ir personālsabiedrība (ja attiecināms):
	N.

p.

k.
	Piegādātāju apvienības dalībnieka nosaukums, reģistrācijas numurs, reģistrācijas valsts
	Uzņēmēja patiesais labuma guvējs
	Informācija par personu, kurai atbilstoši Koncernu likumā noteiktajam, ir izšķiroša ietekme uzņēmējā (ja attiecināms)

	
	
	
	

	
	
	
	


Apliecinājums par neatkarīgi izstrādātu piedāvājumu:

Ar šo, sniedzot izsmeļošu un patiesu informāciju, Pretendents attiecībā uz konkrēto iepirkuma procedūru apliecina, ka
· Pretendents ir iepazinies un piekrīt šī apliecinājuma saturam.

· Iesniedzot šo pieteikumu, apzināmies, pilnībā uzņemamies visus riskus un atbildību iesniegtā piedāvājuma sakarā.

· Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

· Sniegtā informācija kvalifikācijas novērtēšanai ir patiesa un iesniegta visa pieprasītā informācija.

· Pretendenta iepirkuma piedāvājumu ir parakstījusi/šas pretendenta pilnvarotā/ās persona/as.

· Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.

· Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām.

· Pretendentam ne ar vienu konkurentu nav bijusi saziņa attiecībā uz:

· cenām;

· cenas aprēķināšanas metodēm, faktoriem (apstākļiem) vai formulām;

· nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

· tādu piedāvājuma iesniegšanu, kas neatbilst iepirkuma prasībām; 

· kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

· Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.

· Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% (desmit procentu) apmēram no pārkāpēja pēdējā finanšu gada neto apgrozījuma, un pretendentam var tikt piemērota izslēgšana no dalības iepirkuma procedūra.

/pārstāvēttiesīgās personas vārds, uzvārds, ieņemamais amats/

2. pielikums
TEHNISKĀ specifikācija

TEHNISKAIS UN FINANŠU PIEDĀVĀJUMS

Tehniskā specifikācija, kā arī aizpildāmais tehniskais un finanšu piedāvājums pieejama atsevišķā MS Office Excel failā.

1. Finanšu un tehniskajā piedāvājuma sadaļā ”Pretendenta piedāvājums”
1.1. ailē „Ražotājs” norāda piedāvātās preces ražotāju vai pakalpojuma sniedzēju.

1.2. ailē „Kods” norāda piedāvātās preces vai pakalpojuma ID numuru / kataloga numuru.

1.3. ailē „Produkta nosaukums” norāda piedāvātās preces nosaukumu.

1.4. ailē „Cena EUR bez PVN” norāda preces veinības cenu EUR bez PVN, norādot 2 (divas) zīmes aiz komata.

2. Ja norādītajam kataloga numuram atbilstošā prece nesakrīt ar tās pašas preces aprakstu (vai jebkuru citu norādi) iepirkuma tehniskajā specifikācijā, par noteicošo tiek uzskatīts kataloga numurs.
3. Pasūtījumi nav ierobežoti ar minimālo vai maksimālo apjomu, izņemot vispārīgās vienošanās kopēji maksimālo līgumcenu.

4. Piedāvātajā cenā ir ietverti visi ar saistību izpildi saistītie izdevumi un izmaksas, izņemot pievienotās vērtības nodokli (PVN).

5. Piedāvātajiem precēm jābūt jaunām, iepriekš nelietotā un ražotāja oriģinālajā iepakojumā. 

3.pielikums 

VISPĀRĪGĀS VIENOŠANĀS LĪGUMS Nr. 2026/11
Rīgā
2026. gada __. _______
Atvasināta publiska persona valsts zinātniskais institūts „Nacionālais pētniecības un inovāciju institūts”, reģistrācijas Nr. 40900041720, ______ ______ personā, ______ rīkojas saskaņā ar ______, turpmāk tekstā "Pircējs", no vienas puses, un 

(Līgumslēdzēju nosaukums, reģistrācijas numurs, pārstāvis), kurš
rīkojas saskaņā ar …….., turpmāk tekstā "Pārdevējs", no otras puses, 

Pircējs un Pārdevējs katrs atsevišķi saukts – Līdzējs, bet kopā – Līdzēji, ņemot vērā, ka šī vispārīgā vienošanās tiek slēgta, pamatojoties uz Publisko iepirkumu likuma kārtībā organizētā atklātā konkursa „Ar nākamās paaudzes sekvencēšanas iekārtām savietojamu reaģentu, programmatūras, analīzes pakalpojumu un materiālu iegāde”, ID Nr. NIRI 2026/11, turpmāk šī līguma tekstā saukts - Konkurss, rezultātiem, noslēdz šo līgumu (turpmāk - Līgums) par sekojošo:

1. Līguma priekšmets

1.1. Pircējs pērk un Pārdevējs pārdod sintētiskus gēnus un saistītos produktus (Līguma 1. Pielikums), turpmāk tekstā - Preces, atbilstoši Pircēja veiktajiem pasūtījumiem, tajos norādītajiem daudzumiem un cenām. Pārdevējs ir atzīts par Iepirkuma 1. vietas ieguvēju un ir primārais Preču piegādātājs Pircējam.
1.2. Pārdevējs apņemas piegādāt un pārdot un Pircējs apņemas pirkt reaģentus, kas nav minēti Līguma 1.pielikumā, bet kurus Pircējs var pasūtīt Pārdevējam ievērojot 1.3.punkta nosacījumu (2. Pielikums – kas publicēts un pieejams Pircēja mājas lapā www.niri.lv ).
1.3. Ja Pārdevējs atsakās piegādāt kādu pasūtīto Preci, vai Līguma darbības laikā 2 (divas) vai vairāk reizes nokavē Preču piegādes termiņu, vai nevar piegādāt Preci par Līgumā nolīgto cenu vai atbilstoši citiem Līguma nosacījumiem, Pircējam ir tiesības attiecīgās Preces pasūtīt no cita pārdevēja, kurš Iepirkumā ir ieguvis nākamo zemāko cenu. (2. vietas ieguvējs)
1.4. Ja Pārdevējs nevar nodrošināt Pircēja pieprasītās Preces piegādi Līguma 1.3. punktā minētajos gadījumos, Pārdevējam nav tiesību celt jebkādas pretenzijas pret Pircēju vai pret otru pārdevēju, no kura tiks pasūtītas šīs Preces.

1.5. Līguma 1.3. punktā norādītais Pārdevēja saistību neizpildes gadījumu uzskaitījums nav absolūts. Norādītie gadījumi nepiešķir Pārdevējam tiesības kavēt Preču piegādes vai atteikties no pasūtījumu izpildes un neatbrīvo Pārdevēju no Līgumā noteiktās atbildības (tostarp līgumsoda) par saistību neizpildi vai kavējumu.
1.6. Pārdevējs apņemas piedalīties Pircēja rīkotajās cenu aptaujās par papildu produktu iegādi atbilstoši Līguma 12. punkta noteikumiem.
1.7. Preču iegāde tiek apmaksāta no Pircēja rīcībā esošā zinātnisko projektu finansējuma, tai skaitā, bet ne tikai: Eiropas Komisijas saistīto programmu, Eiropas Sociālā fonda plus (ESF+), Eiropas Reģionālās attīstības fonda (ERAF), Valsts pētījumu programmu (VPP), Fundamentālo un lietišķo pētījumu projektu (FLPP) un citu finanšu instrumentu finansētajiem projektiem.
2. Līdzēju saistības

2.1. Pircējs pasūta Preci Pārdevējam pa elektronisko pastu (e-pastu) vai tālruni.
2.2. Pircējs iepērk Preces par cenām, kas norādītas Pārdevēja tehniskajā un finanšu piedāvājumā (Līguma 1. pielikums). Pārdevējs garantē, ka piegādātās Preces pēc sava sastāva, kvalitātes un tehniskajiem parametriem pilnībā atbilst Līguma 1. pielikumā noteiktajām prasībām.

2.3. Pārdevējs piegādā Preces uz Pircēja norādīto adresi (Rātsupītes ielā 1 k-1, Rīgā, vai Aizkraukles ielā 21, Rīgā) ne vēlāk kā 9 (deviņu) nedēļu laikā no pasūtījuma veikšanas dienas, ievērojot šādus izņēmumus:
2.3.1. Ja ir iestājies Iepirkuma Nolikuma 10.1.2. apakšpunktā noteiktais gadījums (pilnīgi vienādas kopējās finanšu piedāvājuma cenas) un Pārdevējs savā pieteikumā dalībai Iepirkumā ir piedāvājis īsāku termiņu, Preču piegāde veicama Pārdevēja pieteikumā norādītajā īsākajā termiņā.
2.3.2. Veicot papildu produktu cenu aptaujas saskaņā ar Līguma 12. punktu, Pircējs ir tiesīgs noteikt ilgāku Preču piegādes termiņu.
2.4. Līdzēji var vienoties par atsevišķu preču piegādes pienākuma atcelšanu Pārdevējam, ja tam ir objektīvs iemesls (piemēram, acīmredzama Pārdevēja pārrakstīšanās kļūda, norādot cenu vai preci Konkursā; ievērojams ražotāja cenas pieaugums attiecīgajai precei ne ātrāk kā Līguma darbības pirmajā gadā u. c.). Katrs gadījums tiek vērtēts atsevišķi, un Pircējam ir tiesības pieprasīt saistību izpildi, neskatoties uz minēto apstākļu esamību. 
2.5. Līdzējiem Līguma izpildē ir saistošas Publisko iepirkumu likuma normas, tostarp attiecībā uz Līguma noteikumu grozīšanas kārtību un Līguma izpildē iesaistītā personāla vai apakšuzņēmēju nomaiņu.
3. Preces kvalitāte un cena

3.1. Precēm jābūt jaunām, oriģināliepakojumā, kas nav atvērts. Preces nedrīkst būt iepriekš lietotas vai izmantotas demonstrācijās. Precēm jābūt piegādātām iepakojumā, kas nodrošina Preču pilnīgu saglabāšanu to pārvadāšanas un uzglabāšanas laikā, atbilstoši ražotāja noteiktajām prasībām un spēkā esošajiem normatīvajiem aktiem.

3.2. Piegādātajām Precēm ir jāatbilst Latvijas Republikā spēkā esošajos normatīvajos aktos noteiktajām prasībām un/vai Eiropas Savienības standartiem, un tām pilnībā jāatbilst Iepirkumā un Līguma 1. pielikumā izvirzītajām prasībām. Preču neatbilstība minētajām prasībām var tikt konstatēta un produkts var tikt atzīts par neatbilstošu arī Līguma izpildes gaitā.
3.3. Par Preču kvalitāti pilnībā atbild Pārdevējs. Pārdevējs sedz Pircējam visus pierādītos zaudējumus, kas radušies saistībā ar Preču neatbilstību kvalitātes vai tehniskajām prasībām.

3.4. Produkta cena ietver iepakojuma izmaksas, visus nodokļus un nodevas, kā arī citas izmaksas, kas attiecas uz Precēm, izņemot pievienotās vērtības nodokli (PVN). Preču transportēšanas un loģistikas izmaksas līdz Līgumā norādītajai piegādes vietai ir iekļautas Preču cenā, izņemot gadījumus, ja Pārdevējs tās savā finanšu piedāvājumā (Līguma 1. pielikumā) ir skaidri norādījis kā atsevišķu pozīciju. Šādā gadījumā transporta un saistītās izmaksas Pircējs apmaksā atbilstoši finanšu piedāvājumā noteiktajai cenai.

3.5. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta atbilstoši jaunajai likmei bez atsevišķas Līdzēju vienošanās parakstīšanas. Šādas PVN likmes izmaiņas stājas spēkā normatīvajos aktos noteiktajā laikā un kārtībā.

3.6. Preču cenas netiek paaugstināta pirmos 18 (astoņpadsmit) Līguma darbības mēnešus. Sākot ar divdesmit piekto mēnesi Preču cenu izmaiņas (paaugstināšana vai samazināšana) ir pieļaujamas ne biežāk reizi 12 (divpadsmit) mēnešos, Līdzējiem par to rakstiski vienojoties un ar nosacījumu, ka cenu pieaugums nepārsniedz 5% (piecus procentus) no spēkā esošās preces cenas.
3.7. Ja Līguma darbības laikā Pārdevējs rīko akcijas vai piemēro īpašas atlaides, kuru laikā Preces tiek pārdotas par zemākām cenām nekā noteikts Līguma 1. pielikumā, Pārdevējam ir tiesības piegādāt šīs Preces Pircējam par attiecīgajām zemākajām cenām.

3.8. Līguma darbības laikā Pārdevējs ir tiesīgs aizstāt Iepirkumā piedāvātās Preces ar citām (piemēram, ja ražotājs preci ir noņēmis no ražošanas vai aizstājis ar jaunākas paaudzes produktu), ar nosacījumu, ja par to ir veikts iepriekšējs rakstisks saskaņojums ar Pircēju un jaunās Preces vai to komponentes pēc savas kvalitātes un tehniskajiem parametriem nav sliktākas kā Iepirkumā piedāvātās, un to cena nepārsniedz Līguma 1. pielikumā noteikto cenu.
3.9. Preču derīguma termiņš (ja tāds produktam ir nosakāms) ir ne mazāks kā 1 (viens) gads no to piegādes brīža Pircējam, ja vien ražotājs jaunam un specifiskam produktam standartā nav noteicis īsāku kopējo derīguma termiņu.

4. Piegādes kartība, norēķini un riski

4.1. Pārdevējs sedz izdevumus, kas saistīti ar Preču piegādi Pircējam, saskaņā ar Līguma 3.4. punkta nosacījumiem un Līguma 1. pielikumu.

4.2. Pārdevējs nodrošina Preču piegādi un izkraušanu Pircēja norādītajā telpā un adresē, izmantojot savu transportu, loģistikas partnerus un darbaspēku.

4.3. Pavadzīmē un rēķinā (tostarp strukturētajā e-rēķinā) obligāti jānorāda šī Līguma datums, numurs un cita informācija, ja Pircējs to atsevišķi pieprasījis, veicot pasūtījumu. Ja minētā informācija nav norādīta vai rēķins nav iesniegts atbilstoši Līguma 4.9. punkta prasībām, Pircējs ir tiesīgs bez jebkādu soda sankciju vai nokavējuma procentu piemērošanas atlikt un kavēt Līgumā noteikto maksājuma termiņu līdz pilnībā precizēta rēķina/e-rēķina saņemšanas brīdim.
4.4. Samaksu par faktiski saņemtajām un abpusēji pieņemtajām Precēm Pircējs veic bezskaidras naudas norēķinu veidā 30 (trīsdesmit) dienu laikā no dienas, kad Pārdevējs ir piestādījis pareizi noformētu rēķinu, izņemot gadījumus, ja Līdzēji rakstveidā vienojas par citiem noteikumiem.

4.5. Pārdevējs piegādes brīdī vai elektroniski informē Pircēju par piegādāto Preču specifiskajiem uzglabāšanas noteikumiem (piemēram, nepieciešamo temperatūras režīmu) un lietošanas īpatnībām, ja tādas ir noteicis ražotājs.

4.6. Pārdevējs apņemas piegādes veikšanas laikā, strādājot Pircēja telpās, ievērot Latvijas Republikā spēkā esošo darba aizsardzības, drošības tehnikas un ugunsdrošības noteikumu prasības, kā arī pakļauties Pircēja iekšējās kārtības noteikumiem. Parakstot Līgumu, Pārdevējs apliecina, ka ir informēts par šīm prasībām.

4.7. Pārdevējs pirms piegādes veikšanas ir tiesīgs sazināties ar Pircēja norādīto kontaktpersonu pa tālruni vai e-pastu, lai saskaņotu precīzu piegādes laiku un pārliecinātos, vai konkrētajā laikā Preces var tikt pieņemtas telpās. Ja Pārdevējs piegādes laiku nav iepriekš saskaņojis un Pircējs Preces konkrētajā brīdī nevar pieņemt, Pārdevējam nav tiesību celt pretenzijas, un Preču piegāde veicama citā, abpusēji saskaņotā laikā, nepagarinot kopējo Līgumā noteikto piegādes termiņu.
4.8. Preču garantijas termiņš ir ne mazāks kā ražotāja noteiktais standarta garantijas termiņš attiecīgajam produktam, un tas stājas spēkā no Preču pavadzīmes parakstīšanas dienas.

4.9. Pārdevējs sagatavo un iesniedz rēķinu strukturētā (mašīnlasāmā) formātā, kas ļauj to automātiski un elektroniski apstrādāt (e-rēķins). Strukturēta e-rēķina datnes formāts ir XML (Extensible Markup Language).  XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai. Ja ar normatīvajiem aktiem e-rēķina formātos, struktūrās vai specifikācijas tiek noteiktas izmaiņas, Līdzēji vadās pēc normatīvajos aktos noteiktā regulējuma.

5. Pretenzijas par Precēm

5.1. Ja, pieņemot Preces, Pircējs atklāj Preču iztrūkumu, vizuālu bojājumu vai jebkāda cita veida neatbilstību Līguma nosacījumiem, pavadzīmēm vai rēķiniem, Pircējs par konstatēto iztrūkumu vai neatbilstības faktu 5 (piecu) darba dienu laikā rakstveidā (elektroniski) informē Pārdevēju.
5.2. Pārdevēja pienākums ir 72 (septiņdesmit divu) stundu laikā (skaitot darba dienās) no Pircēja paziņojuma saņemšanas brīža sniegt rakstisku atbildi, noskaidrojot defekta apstākļus un paziņojot Pircējam par pretenzijas atzīšanu vai noraidīšanu. Ja Pārdevējs pretenziju atzīst, tā pienākums ir sniegt Pircējam norādījumus par turpmāko rīcību ar neatbilstošajām Precēm un par saviem līdzekļiem novērst konstatēto neatbilstību, aizvietojot bojātās vai nekvalitatīvās Preces ar Līguma noteikumiem atbilstošām Precēm 2 (divu) kalendāro nedēļu laikā no pretenzijas atzīšanas dienas.

5.3. Ja Līdzēji nevar vienoties par defekta esamību, tā raksturu vai atbildību, Līdzējiem ir tiesības pieaicināt neatkarīgu ekspertu. Neatkarīga eksperta pakalpojumus apmaksā Pārdevējs, ja tiek konstatēts, ka Preču defekta rašanās iemesls nav Pircēja vaina (ir ražotāja vai transportēšanas defekts). Ja neatkarīgais eksperts konstatē, ka Preču defekts radies Pircēja vainas dēļ (piemēram, nepareizas uzglabāšanas vai lietošanas rezultātā), neatkarīgā eksperta pakalpojumus apmaksā Pircējs.
5.4. Līdzēji apzinās un vienojas, ka specifiskā zinātniskā pielietojuma dēļ ne visas pieņemtās un ar pavadzīmi parakstītās Preces tiek izmantotas uzreiz, tādēļ Preču faktiskā atbilstības un kvalitātes pārbaude var notikt arī vēlāk Līguma izpildes gaitā, izmantojot Preces darbībā (piem. pētījumos/eksperimentos).
5.5. Ja Preces izmantošanas laikā, bet ne ilgāk kā Līguma 3.9. punktā noteiktajā Preču derīguma termiņā, tiek konstatēts tās slēptais defekts vai neatbilstība ražotāja specifikācijai, tiek piemērota Līguma 5.2. un 5.3. apakšpunktā noteiktā kārtība un termiņi defektu novēršanai un Preču aizvietošanai.
6. Līdzēju atbildība

6.1. Pārdevējs ir tiesīgs Līguma izpildē iesaistīt pieteikumā dalībai Iepirkumā norādītos apakšuzņēmējus. Pārdevējam nav tiesību nodot Līguma vai tā daļas izpildi citām, pieteikumā neminētām trešajām personām bez iepriekšēja rakstiska saskaņojuma ar Pircēju. Iesaistītā personāla un apakšuzņēmēju nomaiņa, kā arī jauna personāla vai apakšuzņēmēju papildu piesaiste Līguma izpildes laikā ir pieļaujama, tikai stingri ievērojot Publisko iepirkumu likuma 62. panta noteikumus un kārtību.
6.2. Līgumslēdzēja puses (Pārdevēja) aizstāšana ar citu komersantu ir pieļaujama tikai atbilstoši normatīvo aktu noteikumiem par komersantu reorganizāciju un uzņēmuma pāreju, ja jaunais komersants atbilst Iepirkumā noteiktajām kvalifikācijas prasībām.

6.3. Ja Pārdevējs nepiegādā Preces Līgumā noteiktajā termiņā, Pārdevējs maksā Pircējam līgumsodu 0,5% apmērā no laikus nepiegādāto Preču cenas par katru nokavējuma dienu, bet kopumā ne vairāk par 10% no attiecīgo nepiegādāto Preču vērtības (bez PVN). Pircējam, izvērtējot apstākļus, ir tiesības lemt par šī līgumsoda vai tā daļas nepiemērošanu.

6.4. Ja Pircējs kavē Līgumā noteikto Preču samaksas termiņu, Pircējs maksā Pārdevējam līgumsodu 0,5% apmērā no laikus neapmaksātā rēķina summas par katru nokavējuma dienu, bet kopumā ne vairāk par 10% no laikus neapmaksāto Preču vērtības (bez PVN). Pārdevējam ir tiesības lemt par šī līgumsoda nepiemērošanu.

6.5. Ja Pārdevēja vainas dēļ tiek nokavēts jebkurš cits Līgumā noteiktais termiņš (tostarp Līguma 5.2. punktā noteiktais pretenzijas izskatīšanas vai Preču aizvietošanas termiņš) vai Pārdevējs neizpilda kādu citu Līgumā tam noteikto būtisko pienākumu, Pārdevējs maksā Pircējam līgumsodu 100 EUR (viens simts eiro) apmērā par katru konstatēto gadījumu. Pircējam ir tiesības lemt par šī līgumsoda nepiemērošanu.

6.6. Līgumā noteikto sankciju un līgumsodu apmaksa tiek veikta 20 (divdesmit) dienu laikā no dienas, kad saņemts attiecīgā Līdzēja izrakstīts rēķins par līgumsoda samaksu. Ja Pārdevējs nav veicis līgumsoda samaksu noteiktajā termiņā, Pircējam ir tiesības vienpusējā kārtībā (ieskaita veidā) ieturēt un atvilkt aprēķināto līgumsoda summu no jebkura kārtējā Pārdevējam veicamā maksājuma par piegādātajām Precēm. 

6.7. Līgumsoda samaksa neatbrīvo Līdzējus no Līguma saistību pilnīgas izpildes, un Līdzēji ir tiesīgi prasīt kā līgumsoda samaksu, tā arī Līguma noteikumu izpildīšanu.

6.8. Līdzēji ir savstarpēji atbildīgi par to darbības vai bezdarbības rezultātā otram Līdzējam nodarītajiem tiešajiem un pierādāmajiem zaudējumiem.

7. Līguma papildinājumi un grozījumi, līguma sastāvdaļas

7.1. Jebkuri Līguma papildinājumi un grozījumi ir spēkā tikai tad, ja tos rakstveidā (vai parakstot ar drošu elektronisko parakstu) ir parakstījuši abu Līdzēju pilnvarotie pārstāvji, ievērojot Publisko iepirkumu likuma 61. panta regulējumu un ierobežojumus.

7.2. Līguma neatņemamas sastāvdaļas ir:

7.2.1. Līguma 1. pielikums – Pārdevēja tehniskais un finanšu piedāvājums;

7.2.2. Visi Līguma darbības laikā noslēgtie un abpusēji parakstītie Līguma grozījumi un papildvienošanās;

7.2.3. Līguma izpildes gaitā veiktie Pircēja pasūtījumi, kā arī abpusēji parakstītās preču pavadzīmes un Pārdevēja izrakstītie rēķini (e-rēķini).
7.3. Izpildot Līguma saistības, Līdzējiem ir saistošs Iepirkuma nolikums un Pārdevēja iesniegtais piedāvājums Iepirkumā, ciktāl tie nav pretrunā ar šī Līguma pamattekstu. Pretrunu gadījumā prioritāte ir šī Līguma tekstam un tā parakstītajiem grozījumiem.

8. Līguma pirmstermiņa izbeigšana vai pārtraukšana

8.1. Līgums var tikt izbeigts pirms termiņa, Līdzējiem par to labprātīgi rakstveidā vienojoties.

8.2. Pircējs ir tiesīgs vienpusēji atkāpties no Līguma un nekavējoties to izbeigt bez Pārdevēja piekrišanas, ja Pārdevējs nepilda vai nepienācīgi pilda Līguma saistības, tai skaitā, bet ne tikai:
8.2.1. Pārdevējs piegādājis Līguma noteikumiem vai kvalitātes prasībām neatbilstošas Preces;

8.2.2. Pārdevējs ir atteicies izpildīt Pircēja veikto pasūtījumu;

8.2.3. Pārdevējs Līguma darbības laikā vismaz 2 (divas) reizes ir nokavējis Līgumā noteikto Preču piegādes termiņu
8.3. Pircējs ir tiesīgs vienpusēji izbeigt Līgumu, rīkojoties bez īpaša iemesla, par to 30 (trīsdesmit) kalendārās dienas iepriekš rakstveidā brīdinot Pārdevēju. Šādā gadījumā Pircējs veic norēķinus par visām Precēm, kas faktiski un kvalitatīvi piegādātas līdz Līguma izbeigšanas dienai. 
8.4. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt, jo Pārdevējam Līguma izpildes laikā vai pirms Līguma izpildes ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.5. Pārdevējam ir tiesības vienpusēji atkāpties no Līguma izpildes, ja Pircējs kavē Līgumā noteikto Preču samaksas termiņu un nav veicis parāda samaksu 30 (trīsdesmit) dienu laikā pēc tam, kad saņēmis Pārdevēja rakstisku (elektronisku) atgādinājumu par samaksas kavējumu.
9. Strīdu izskatīšanas kārtība un piemērojamie tiesību akti
9.1.
Līgumā paredzēto saistību neizpildes vai nepienācīgas izpildes gadījumā Līdzēji nekavējoties rakstveidā informē viens otru par radušajām pretenzijām vai domstarpībām un risina tās savstarpēju pārrunu ceļā, cenšoties vienoties par pretenziju novēršanu.

9.2.
Ja pretenzijas un domstarpības neizdodas atrisināt savstarpēju pārrunu ceļā, strīds tiek nodots izskatīšanai Latvijas Republikas tiesu institūcijās saskaņā ar Latvijas Republikas spēkā esošajos normatīvajos aktos noteikto kārtību un piekritību.
9.3. Šis Līgums un visas no tā izrietošās saistības ir apspriežamas, tulkojamas un regulējamas atbilstoši Latvijas Republikas normatīvajiem aktiem.

10. Līguma darbības laiks un maksimālā Līguma summa
10.1. Līgums stājas spēkā ar brīdi, kad to parakstījuši abi Līdzēji, un ir spēkā 24 (divdesmit četrus) mēnešus vai līdz brīdim, kad ir pilnībā apgūta Līguma 10.2. punktā noteiktā maksimālā Līguma summa, atkarībā no tā, kurš no nosacījumiem iestājas pirmais. Ja Līguma 24 (divdesmit četru) mēnešu darbības laikā maksimālā Līguma summa nav pilnībā apgūta, Līdzējiem savstarpēji vienojoties, Līguma darbības termiņu drīkst pagarināt vēl par 12 (divpadsmit) mēnešiem.
10.2. Līguma maksimālā kopējā summa visam Līguma darbības laikam ir 2 000 000,00 EUR (divi miljoni eiro, 00 centi) bez pievienotās vērtības nodokļa (PVN). Pircējam nav pienākuma garantēt pilnīgu šīs summas apguvi Līguma darbības laikā, un Preču pasūtījumi tiek veikti tikai Pircēja faktisko vajadzību un zinātnisko projektu finansējuma ietvaros.
11. Papildu produktu iegāde 
11.1. Pircējs šī Līguma ietvaros un tā darbības laikā papildus var iegādāties produktus, kas nav sākotnēji norādīti Iepirkuma tehniskajā specifikācijā (turpmāk – Papildu produkti), ar nosacījumu, ka šādu Papildu produktu kopējā vērtība nepārsniedz 400 000,00 EUR (četri sitmi tūkstoši eiro, 00 centi) bez PVN visā Līguma darbības laikā un šī summa ir iekļauta Līguma 10.2. punktā noteiktajā maksimālajā Līguma summā.

11.2. Papildu produkti šī Līguma izpratnē ir sintētiskie gēni un ar tiem tieši saistītie produkti, kas nepieciešami Pircēja zinātniskās darbības nodrošināšanai.
11.3. Papildu produktu iegāde tiek veikta šādā kārtībā:

11.3.1. Pircējs uz Pārdevēja norādīto elektroniskā pasta (e-pasta) adresi: ____________________ nosūta cenu aptaujas pieprasījumu (uzaicinājumu), kurā ietverts nepieciešamā Papildu produkta apraksts un daudzums. Pārdevējs iesniedz Pircējam savu cenu piedāvājumu 2 (divu) darba dienu laikā no Pircēja pieprasījuma nosūtīšanas dienas. 

11.3.2. Piedāvājums tiek sagatavots un iesniegts elektroniski, nosūtot finanšu un tehnisko piedāvājumu uz Pircēja norādīto e-pasta adresi: iepirkumi@niri.lv, vai iesniedzot to personīgi Pircēja juridiskajā adresē aizlīmētā aploksnē. 

11.3.3. Cenu aptaujā iesniegto un prasībām atbilstošo piedāvājumu izvēles kritērijs ir zemākā cena.
11.3.4. Šī Līguma ietvaros atsevišķa rakstveida papildu vienošanās par katru Papildu produktu netiek slēgta, un tā tiek aizstāta ar Pircēja nosūtītu oficiālu pasūtījumu. Pircēja pasūtījums ir Līdzēju saistību apstiprinājums, kas nosaka Pircēja tiesības saņemt preci un pienākumu veikt samaksu, un Pārdevēja pienākumu piegādāt Papildu produktus saskaņā ar cenu aptaujas rezultātiem un tiesības prasīt samaksu Līgumā noteiktajā kārtībā un termiņos.

11.4. Uz šajā nodaļā noteikto Papildu produktu iegādi un piegādi ir attiecināmi visi pārējie šī Līguma noteikumi (tostarp attiecībā uz piegādes kvalitāti, pretenziju izskatīšanu, norēķinu kārtību un e-rēķinu iesniegšanu).
12. Personas datu apstrāde
12.1. Pārdevējam ir pienākums apstrādāt fizisko personu datus (piemēram, kontaktpersonu, darbinieku, pilnvaroto personu vārdus, uzvārdus, e-pastus, tālruņa numurus) tikai atbilstoši tam pilnvarojumam un mērķiem, kas noteikti šajā Līgumā un Pircēja Privātuma politikā (pieejama tīmekļa vietnē: http://www.niri.lv/) kā pakalpojuma sniedzējam un/vai sadarbības partnerim.
12.2. Pārdevējam ir pienākums saglabāt un neizpaust trešajām personām tos personas datus, kas iegūti, izpildot Līgumu. Šis konfidencialitātes un datu neizpaušanas pienākums ir spēkā bez termiņa ierobežojuma – arī pēc Līgumā noteikto tiesisko attiecību izbeigšanās. Saņemtos personas datus Pārdevējs nav tiesīgs nodot citām personām bez tiesiska pamata, un datu apstrāde un nodošana ārpus Eiropas Savienības un Eiropas Ekonomiskās Zonas (ES/EEZ) ir pieļaujama tikai gadījumos, kad tiek pilnībā ievēroti Vispārīgajā datu aizsardzības regulā (VDAR) noteiktie tiesiskie mehānismi un garantijas starptautiskajiem datu nosūtījumiem.

12.3. Pārdevējs apliecina, ka ir iepazinies ar Pircēja Privātuma politiku, it sevišķi tiem nosacījumiem, kas attiecināmi uz to kā pakalpojuma sniedzēju un/vai sadarbības partneri, kā arī Pārdevējs apliecina, ka fiziskās personas, kuras tas iesaistīs Līguma izpildē, ir informētas par Pircēja Privātuma politiku un viņu datu nodošanu Pircējam Līguma izpildes un administrēšanas nolūkos. 
12.4. Pārdevējs apliecina, ka to personu personas dati, kas ir norādīti Līgumā kā Pārdevējam piekritīgi, ir iegūti tiesiski un likumīgi un ka Pārdevējam ir tiesības šos datus nodot Pircējam. 
13. Papildus noteikumi

13.1. Jautājumos, kas nav atrunāti šajā Līgumā, Līdzēji vadās pēc Latvijas Republikas spēkā esošajiem normatīvajiem aktiem.

13.2. Katram Līdzējam ir pienākums rakstveidā (vai parakstot ar drošu elektronisko parakstu) paziņot otram Līdzējam par savas juridiskās vai faktiskās adreses, bankas norēķinu rekvizītu, kontaktpersonu vai citu būtisku rekvizītu maiņu 10 (desmit) kalendāro dienu laikā no attiecīgo izmaiņu iestāšanās dienas. Ja Līdzējs šo pienākumu neizpilda, uz iepriekšējo adresi vai rekvizītiem nosūtītie paziņojumi un maksājumi tiek uzskatīti par pienācīgi veiktiem.

13.3. Gadījumā, ja kāds no Līguma noteikumiem normatīvo aktu izmaiņu rezultātā zaudē spēku vai tiek atzīts par spēkā neesošu, Līgums nezaudē spēku tā pārējos punktos. Šādā gadījumā Līdzēju pienākums ir piemērot un interpretēt Līgumu saskaņā ar spēkā esošo normatīvo aktu prasībām un mērķi.

13.4. Ja kāds no Līdzējiem tiek reorganizēts, likvidēts vai notiek uzņēmuma pāreja saskaņā ar Komerclikuma noteikumiem, šis Līgums paliek spēkā un tā noteikumi pilnā apmērā ir saistoši attiecīgā Līdzēja tiesību, saistību un mantas pārņēmējam.
13.5. Šis Līgums ir sagatavots elektroniska dokumenta formā, parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
14. Līdzēju rekvizīti

	Pircējs:

Atvasināta publiska persona valsts zinātniskais institūts „Nacionālais pētniecības un inovāciju institūts”
Reģistrācijas Nr. 40900041720
PVN Nr. LV 40900041720
Jurid. Adrese: Aizkraukles iela 21, Rīga, LV-1006
Banka: AS SEB banka
konts LV25UNLA0055005744183
E-adrese rēķinu nosūtīšanai: NIRIINVOICE@40900041720
	Pārdevējs:

